### Beslutningstema

Der skal tages stilling til Tønder Kommunes låneoptagelse i 2022 i henhold til lånerammen for 2021.

### Sagsfremstilling

Der er i forbindelse med regnskab 2021 udarbejdet en opgørelse på de områder, hvor kommunen har låneadgang for 2021. Låneadgangen er opgjort med baggrund i bekendtgørelse nr. 1580 af 17. december 2013 (Lånebekendtgørelsen)

Beslutningen om optagelse af lån skal være truffet af Kommunalbestyrelsen senest den 31. marts 2022, og lån skal være optaget senest den 30. april 2022. Udnyttes adgangen til låneoptagelsen ikke inden denne dato, bortfalder muligheden for at optage lån vedr. 2021.

![](data:image/png;base64...)

Der er i budget 2021 forudsat en låneoptagelse på 13,3 mio. kr.

Målsætningen for den langfristede gæld (ekskl. ældreboliglån) er, at gælden altid skal ligge under 8.000 kr. pr. indbygger.

Den langfristede gæld ligger ultimo 2021 på 8.316 kr. pr. indbygger (ekskl. ældeboliglån og feriemidler)

Den opgjorte låneramme for 2021 viser, at det er muligt at optage lån på 22,4 mio. kr., heraf er 13,3 mio. kr. forudsat ved budgetlægningen. Det vil sige, at der er plads til at optage yderligere 9,1 mio. kr., som kan anvendes til delvis afregning af de indefrosne feriemidler.

Gælden til "Lønmodtagernes Feriemidler" forventes at have en højere indeksering, end det koster at låne i øjeblikket. Det kan derfor give god mening at afdrage på gælden ved låntagning, når det er muligt.

### Lovgrundlag

Bekendtgørelse nr. 1580 af 17. december 2013 om kommunernes låntagning m.v.

### Direktionen indstiller,

at der optages lån på 22,4 mio. kr., svarende til fuld udnyttelse af lånerammen for 2021,

at borgmesteren bemyndiges til på hjemtagelsestidspunktet at vælge det billigste lån i sædvanlig lånesituation, og

at indstillingen videresendes videre til Kommunalbestyrelsen.

Beslutning fra Økonomiudvalget, 24. marts 2022, pkt. 7:

Indstillingen anbefales.

### Beslutning

Indstillingen godkendt.